Carl Mirbt

**Carl Theodor Mirbt** (* 21. júl 1860, Gnadenfrei (dnes poľské mesto Piława Górna), Pruské kráľovstvo† 27. september 1929, Göttingen, Nemecko) bol nemecký protestantský teológ, historik a misiológ.

## Rodina
* otec: *Carl Theodor Mirbt*
* matka: *Jane Connor*
* manželka: *Margarethe Wagner* (18691942), ⚭ 1889 v Göttingene
* svokor: *[[Hermann Wagner]]* (18401929), profesor geografie na univerzite v Göttingene, syn göttingenského profesora zoológie, fyziológie a komparatívnej anatómie *[[Rudolf Wagner|Rudolfa Wagnera]]* (18051864) a *Caroliny Rosalie Henke* (18131894).
* svokra: *Elisabeth Besser*
* deti: *[[Hermann Mirbt]]* (18911968), profesor práva; *[[Rudolf Mirbt]]* (18961974), pedagóg, spisovateľ; a *[[Carl Alexander Mirbt]]* (19021975).

## Životopis
Carl Mirbt navštevoval gymnázium v meste Strehlen (dnešné poľské mesto Strzelin). Následne, v rokoch 1880 až 1885, študoval protestantskú teológiu na univerzitách v Halle an der Saale, Erlangene a Göttingene. V Göttingene bol členom študentského spolku *Akademische Theologische Verbindung Thuringia*.

V rokoch 1886 až 1888 bol inšpektorom göttingenského protestantského teologického konviktu.

Licenciát z teológie získal v roku 1888 na univerzite v Göttingene, školiteľom mu bol profesor Hermann Reuter (18171889). Témou jeho dizertačnej práce bolo „*Die Stellung Augustin's in der Publicistik des Gregorianischen Kirchenstreits*“ [Miesto Augustína v spisoch z obdobia sporu o investitúru]. Následne sa habilitoval na teologickej fakulte göttingenskej univerzity a začal pôsobiť ako súkromný docent *[[Cirkevné dejiny|cirkevných dejín]]* a *[[Misiológia|misiológie]]*.

V roku 1889 sa stal mimoriadnym profesorom a v roku 1890 bol vymenovaný za riadneho profesora cirkevných dejín na univerzite v Marburgu. V akademickom roku 1903/1904 vykonával funkciu rektora tejto univerzity.

V rámci svojho vedeckého výskumu v oblasti cirkevných dejín uplatňoval (historicko-kritické) metodické princípy profánnej historickej vedy.

Od roku 1912 až do svojej emeritácie v roku 1928 bol Carl Mirbt riadnym profesorom cirkevných dejín a misiológie na univerzite v Göttingene. V roku 1914 sa stal čestným členom študentského spolku *Göttinger Wingolf*. V akademickom roku 1920/1921 bol rektorom univerzity.

V roku 1918 sa Mirbt podieľal na založení *Nemeckej misiologickej spoločnosti* (Deutsche Gesellschaft für Missionswissenschaft) a súčasne sa stal aj jej prvým predsedom.

V roku 1921 sa stal riadnym členom Göttingenskej akadémie vied.

V rokoch 1927 až 1929 bol predsedom *Spoločnosti pre [[Dolné Sasko|dolnosaské]] cirkevné dejiny* (Gesellschaft für niedersächsische Kirchengeschichte).

## Výber z diela
* *Die Stellung Augustin's in der Publicistik des Gregorianischen Kirchenstreits.* 1888.
* *Die Wahl Gregors VII.* 1891.
* *Die Publizistik im Zeitalter Gregors VII.* 1894.
* *Quellen zur Geschichte des Papsttums und des römischen Katholizismus*. 1895.
* *Der deutsche Protestantismus und die Heidenmission im 19. Jahrhundert.* 1896.
* *Die preussische Gesandtschaft am Hofe des Papstes*. 1899.
* *Der Zusammenschluß der evangelischen Landeskirchen Deutschlands.* 1903.
* *Die katholisch - theologische Fakultät zu Marburg: ein Beitrag zur Geschichte der katholischen Kirche in Kurhessen und Nassau*. 1905.
* *Mission und Kolonialpolitik in den deutschen Schutzgebieten*. 1910.
* *Geschichte der katholischen Kirche von der Mitte des 18. Jahrhunderts bis zum Vatikanischen Konzil*. 1913.
* *Die Evangelische Mission: eine Einführung in ihre Geschichte und Eigenart*. 1917.
* *Das Mischehenproblem des Codex juris canonici.* 1922.
* *Das Konkordatsproblem der Gegenwart.* 1927.

## Literatúra
* SCHIEFFER, Rudolf. *[https://www.deutsche-biographie.de/gnd117050601.html#ndbcontent Mirbt, Carl.]* In: *Neue Deutsche Biographie*. Band 17. Berlin: Duncker & Humblot, 1994. ISBN 3-428-00198-2. S. 557. (dostupné online)
* WOLF-DAHM, Barbara. *Mirbt, Carl.* In: *Biographisch-Bibliographisches Kirchenlexikon*. Band 5. Herzberg: Bautz, 1993. ISBN 3-88309-043-3. S. 1569 – 1573.
* AHRENS, Theodor. *Missionswissenschaft als Zeitansage. Carl Mirbt – Walter Freytag – Hans Jochen Margull in Hamburg*. In: STEIGER, Johann Anselm. *500 Jahre Theologie in Hamburg. Hamburg als Zentrum christlicher Theologie und Kultur zwischen Tradition und Zukunft* (Arbeiten zur Kirchengeschichte 95). Berlin / New York: de Gruyter, 2005. ISBN 3-11-018529-6. S. 245 – 314.

## Externé odkazy
* https://portal.dnb.de
* https://www.deutsche-digitale-bibliothek.de 
* http://www.zeno.org
* https://archive.org
* http://www.archiv-rgs.de
* https://www.uni-marburg.de
* Deutsche Gesellschaft für Missionswissenschaft 
* http://www.kirchengeschichte-niedersachsen.de/
* Akademie der Wissenschaften zu Göttingen

## Referencie


## Zdroj

 

 
Kategória:Nemeckí historici
Kategória:Protestantskí teológovia
Kategória:Nemeckí teológovia
Kategória:Nemeckí vysokoškolskí pedagógovia